Ηλίας Βρεττός

Ο Ηλίας Βρεττός (πραγματικό όνομα: Ηλίας Καραβασίλης, γενν. Αθήνα, 2 Σεπτεμβρίου 1983) είναι Έλληνας τραγουδιστής. 

Έχει υπάρξει δύο φορές υποψήφιος στα βραβεία Mad Video Music Awards και συνολικά εξέδωσε 5 άλμπουμ, 8 σινγκλ και EP και 2 άλλα τραγούδια. Συμμετείχε στην εκπομπή Eurostar της ΕΡΤ (για την επιλογή του τραγουδιού που θα εκπροσωπούσε την Ελλάδα στην Eurovision το 2004). Κατά καιρούς έχει συνεργαστεί με μεγάλα ονόματα του ελληνικού τραγουδιού, όπως Σταμάτης Γονίδης, Έλλη Κοκκίνου, Γιώργος Τσαλίκης, Νατάσα Θεοδωρίδου και Νίκος Μακρόπουλος, ενώ έχει εμφανιστεί και σε διάφορα γνωστά νυχτερινά κέντρα της Αθήνας. 

Ανήκει στο δυναμικό της Panik Platinum.

Βιογραφία

Πρώτα χρόνια και ενασχόληση με αθλητισμό 
Γεννήθηκε το 1983 στην Αθήνα, γιος της Χαρίκλειας και του Ευάγγελου Καραβασίλη. Η μητέρα του κατάγεται από την Κύμη. Μεγάλωσε στο Παλαιό Φάληρο και από τα πρώτα χρόνια του Δημοτικού άρχισε να ασχολείται με τη κολύμβηση και εν συνεχεία με την υδατοσφαίριση σε επίπεδο πρωταθλητισμού, καθώς ανήκε στο δυναμικό του Αθλητικού Ομίλου Παλαιού Φαλήρου.

Πρώτα μουσικά βήματα, Eurostar και χορός 
Ωστόσο, είχε από πολύ μικρός κλίση προς τη μουσική και πριν γίνει δέκα ετών ζήτησε από τους γονείς του να εγγραφεί στο Εθνικό Ωδείο, όπου παρακολούθησε μαθήματα κλασικής κιθάρας, θεωρίας της μουσικής και σολφέζ.

Το 2004, η μητέρα του τον δήλωσε εν αγνοία του στον διαγωνισμό "Eurostar" της ΕΡΤ για την επιλογή του εκπρόσωπου της Ελλάδας στον διαγωνισμό τραγουδιού της Eurovision εκείνης της χρονιάς. Ο Ηλίας προκρίθηκε στους 8 φιναλίστ, αλλά δεν έγινε γνωστός από το Eurostar καθώς δεν είχε πολύ τηλεθέαση. Τελικά για την ελληνική συμμετοχή στη Eurovision επιλέχτηκε από την κρατική τηλεόραση ο Σάκης Ρουβάς με απευθείας ανάθεση. Η γνωριμία του με τον παραγωγό Σωκράτη Σουμέλα, μέλος της κριτικής επιτροπής του Eurostar ήταν καταλυτική, καθώς εκείνος ήταν που τον παρότρυνε να ασχοληθεί επαγγελματικά με το τραγούδι. Τον Ιανουάριο του 2009 κυκλοφόρησε ο πρώτος του προσωπικός δίσκος, με τίτλο "Κάνει Μοναξιά".

Το 2012 έλαβε μέρος στο ελληνικό Dancing with the Stars με παρτενέρ τη χορεύτρια-χορογράφο Κλώντια-Άννα Στόγια. Κατάφερε να προκριθεί στον τελικό, τον οποίο παρακολούθησαν πάνω από 6 εκατομμύρια τηλεθεατές στην Ελλάδα, και ήρθε 2ος.

Σπουδές 
Σπούδασε στο Οικονομικό Πανεπιστήμιο Αθηνών.

Τραυματισμός σε τροχαίο 
Την Καθαρά Δευτέρα του 2018, τραυματίστηκε σοβαρά σε τροχαίο ατύχημα στην Παραλιακή Οδό (Λεωφόρο Ποσειδώνος).  H είδηση έλαβε πανελλαδική κάλυψη από τα ΜΜΕ και προκάλεσε συγκίνηση με μηνύματα συμπαράστασης προς τον τραγουδιστή στα κοινωνικά δίκτυα. Ο ίδιος  απέδωσε τη σωτηρία του από το σοβαρό τροχαίο στην Αγία Φιλοθέη, καθώς το συμβάν έγινε την ημέρα της γιορτής της (19 Φεβρουαρίου). Έπειτα από νοσηλεία αρκετών μηνών στο Γενικό Κρατικό Νίκαιας και την υποβολή του σε χειρουργικές επεμβάσεις και φυσικοθεραπείες, κατάφερε να αναρρώσει και επέστρεψε στην πίστα σε νυχτερινό κέντρο της Καρδίτσας τον Ιούλιο του 2018, σχεδόν έξι μήνες μετά.

Επάνοδος 
Μετά την αποθεραπεία του, επέστρεψε στις πίστες και στη δισκογραφία. Το 2018, κυκλοφόρησε ο πέμπτος προσωπικός του δίσκος, με τίτλο "Σωστό Μου Λάθος" από την Panik Platinum.

Προσωπική ζωή 
Την 1η Σεπτεμβρίου 2022, παντρεύτηκε τη γυμνάστρια Αναστασία Δεληγιάννη στη Κύμη, έπειτα από 3,5 χρόνια σχέσης.

Βραβεία 
Super Music Awards 2019 (Κύπρου) - Μπαλάντα της Χρονιάς: για το "Φώναξέ Με".

Δισκογραφία

Άλμπουμς 
2008 "Κάνει μοναξιά"  - Universal Music Greece
2011  "Μέτρα Τ' Αστέρια" ‎(CD, Album) - Universal Music Greece
2014 "Άλλος Άνθρωπος" -  Cobalt Music
2015 "Και πετάω ψηλά" -  Cobalt Music (Πλατινένιο 12.000 πωλήσεις) 
2018 "Σωστό μου λάθος" - Panik Platinum (Πλατινένιο 12.000 πωλήσεις) 
2021 "Από Το Χθες Στο Σήμερα" - Panik Platinum

Singles & EPs
2008 Κάνει μοναξιά (File, AAC, Single) Universal Music Greece
2009 Τα Πάντα Όλα (File, AAC, Single) Universal Music Greece
2010 Μαζί Σου Πάω Παντού (File, AAC, Single) Universal Music Greece
2010 Μέτρα Τ' Αστέρια (File, AAC, Single) Universal Music Greece
2012 Κορώνα Γράμματα (File, AAC, Single) Cobalt Music
2012 Τι Δεν Καταλαβαίνεις (File, AAC, Single) Cobalt Music
2012 Να Μείνεις Για Πάντα (File, AAC, Single) Cobalt Music
2013 Αχ Καρδιά Μου (File, AAC, Single) Cobalt Music 	
2013 Άλλος Άνθρωπος (File, AAC, Single) Cobalt Music 
2014 Μόνο Μαζί Σου (File, AAC, Single) Cobalt Music 
2015 Όλα Τα Ξέρω ‎(File, AAC, Single) Cobalt Music	
2015 Όταν Με Κοιτάς ‎(File, AAC, Single) Cobalt Music 
2015 Και Πετάω Ψηλά ‎(File, AAC, Single) Cobalt Music
2016 Μια Ιστορία (File, AAC, Single, 256) Panik Platinum 		
2016 Και Κάτι Ακόμη (File, AAC, Single, 256) Panik Platinum 		 	 		
2017 Κατάλαβέ Το ‎(File, AAC, Single, 256) Panik Platinum 
2017 Oύτε Μέρα Μακριά Σου ‎(File, AAC, Single, 256) Panik Platinum 
2017 Σου Απαγορεύω ‎(File, AAC, Single, 256) Panik Platinum 
2018 Φώναξε Με (File, AAC, Single, 256) Panik Platinum 
2018 Η Αγάπη Μπορεί (File, AAC, Single, 256) Panik Platinum 
2019 Καταστρέφομαι (File, AAC, Single, 256) Panik Platinum 
2019 Ώρα Μοναξιάς (File, AAC, Single, 256) Panik Platinum 
2020 Μόνο Εγώ ‎(File, AAC, Single) Panik Platinum
2020 Τον Άνθρωπο Τον Λάθος ‎(File, AAC, Single) Panik Platinum
2022 Καλά πήγε αυτό ‎(File, AAC, Single) Panik Platinum
2022 Ως Το Άπειρο (File, AAC, Single) Panik Platinum

Ντουέτα
2015 Πέσε Στα Γόνατα (Goin' Through Feat. Ηλίας Βρεττός) (File, AAC, Single) Cobalt Music 
2019 Ταξίδι Μαγικό (Χριστίνα Σάλτη Feat. Ηλίας Βρεττός) ‎(File, AAC, Single) 	Panik Platinum

Συλλογές 
2013 Best Of + 4 Ακυκλοφόρητα Τραγούδια ‎(CD, Comp) 	Universal Music Greece, Παραπολιτικά 			
2015 Best Of ‎(CD, Comp, Promo) 	Cobalt Music.

Παραπομπές

Εξωτερικοί σύνδεσμοι 
Δισκογραφία sto Discogs.com

Έλληνες άνδρες τραγουδιστές
Έλληνες τραγουδιστές ποπ
Έλληνες μουσικοί
Λαϊκοί τραγουδιστές